text: Torden og lynild ramte også Sydals 
  15 juni 2019 kl. 16.38
  Masser af regn og torden på Sydals lørdag eftermiddag, her fanget af Niels Christian Aahøj Bech på Sydals.
  Også Sydals blev lørdag ramt af det varslede uvejr med skybrud og torden. Billederne er taget af Niels Christian Aahøj Bech ved Drejby Strand Camping tæt Kegnæs på Sydals.
  - Uvejret og den voldsomme regn kom hurtigt ind over land, siger Niels Christian Aahøj Bech, som også fortæller, at der var kitesurfere i vandet, da tordenvejret begyndte.
  - Heldigvis kom de hurtigt ind på land, så der skete ikke noget, fortæller han.
  Ifølge Niels Christian Aahøj Bech, kom der 30 millimeter regn ved campingpladsen på under 15 minutter, viser en privat vandmåler.
  Definitionen på skybrud er ifølge Danmarks Meteorologiske Institut (DMI), når der falder mere end 15 mm nedbør på 30 min.
  Fortsat varsel om skybrud langs østkysten
  DMi varsler, at der er risiko for skybrud og torden i Østjylland, Fyn og Nordvestsjælland samt Bornholm frem til klokken 22 lørdag aften.
  Det er dog noget usikkert, hvor volædsomt det vil ramme, da bygerne ifølge DMI bevæger sig meget hurtig mod nord og nordøst.
  